ভারতে বাংলাদেশি গরু ব্যবসায়ী আটক
ভারতে সিরাজুল ইসলাম (৩৫) নামে এক বাংলাদেশি গরু ব্যবসায়ীকে আটক করেছে দেশটির সীমান্তরক্ষী বাহিনী বিএসএফ।







নওগাঁর পোরশা উপজেলার নীতপুর বাংলাদেশ-ভারত সীমান্তের ২৩২নং ১/এস পিলার থেকে শুক্রবার ভোররাতে তাকে আটক করা হয়।




সিরাজুল ইসলাম উপজেলার লাকাই বাড়ি ইউনিয়নের কাটা পুকুর গ্রামের মুকুল হোসেনের ছেলে।
স্থানীয় সূত্র জানায়, বৃহস্পতিবার রাতে সিরাজুল ইসলামসহ কয়েকজন ভারত থেকে গরু আনতে যান। শুক্রবার ভোরে গরু নিয়ে ফিরে আসার সময় ভারতের টিকাপাড়া ক্যাম্পের-৬০ বিএসএফ সদস্যরা তাদের ধাওয়া করে। পরে তার সঙ্গীরা ফিরে আসলেও বাংলাদেশ-ভারত সীমান্তের ২৩২নং ১/এস পিলারের ভারতের ২০০ গজ অভ্যন্তরে দাল্লা নামক স্থান থেকে তাকে আটক করে বিএসএফ।
পোরশা উপজেলার নিতপুর বিজিবি ক্যাম্পের নায়েক সুবেদার হুমায়ুন কবির বলেন, ভোরে ওই সীমান্ত এলাকা দিয়ে ভারতে অবৈধভাবে অনুপ্রবেশের সময় বিএসএফের হাতে ধরা পড়েন সিরাজুল। এরপর তাকে হবিপুর থানায় হস্তান্তর করেছে বলে জানা যায়। ইতিমধ্যে তাকে ফিরিয়ে আনতে বিএসএফের সঙ্গে পতাকা বৈঠকের আহ্বান জানিয়ে চিঠি দেয়া হয়েছে।

ভারতে সিরাজুল ইসলাম (৩৫) নামে এক বাংলাদেশি গরু ব্যবসায়ীকে আটক করেছে দেশটির সীমান্তরক্ষী বাহিনী বিএসএফ।